Paarl Gim looi vir AffiesPaarl Gimnasium het Affies 46-19 geklop. Foto: Facebook. Paarl Gimnasium het Saterdag sy negende wedstryd teen Afrikaanse Hoër Seunskool (Affies) van Pretoria gewen, toe hulle die stadsjapies met 46–19 verslaan het. Die Paarliete het uiteindelik sewe drieë in hulle wegholoorwinning gedruk. Stravino Jacobs het twee keer deur die Wit Bulle se verdediging gebars. In ander skoolrugbynuus sal daar vanjaar ’n nuwe kampioen in die Puk Prestige-reeks gekroon word. Dít ná Hoërskool Middelburg vir Lichtenburg (die verdedigende kampioen) oor die naweek in die kwarteindstryd uitgeskakel het. Verlede jaar se toprugbyskool, Bloemfontein se Grey Kollege, het sy reeks seges voortgesit toe hy Selborne College met 17–8 getroef het. Paarl Gimnasium 46–19 Affies Oakdale Landbou 28–14 Durbanville Rondebosch Boys’ High 36–26 Boland Landbou Paul Roos Gimnasium 24–18 Grey High Hoërskool Middelburg 40–34 Lichtenburg Montana 50–0 Oosterlig Oos-Moot 33–21 Centurion Rustenburg 38–18 Kempton Park Stellenberg 7–6 Wynberg Boys’ High Garsfontein 52–16 Waterkloof HTS Middelburg 32–30 Nelspruit Monument 48–11 Glenwood Maritzburg College 20–15 Pretoria Boys’ High Grey Kollege 17–8 Selborne